Rakim

Uilyam Maykl Qrifin (; 28 yanvar 1968, Nyu-York, ABŞ) — Amerikalı rep ifaçısı və Hip-hopun öncülərindən biri. Erik B. ilə hip-hopun qızıl dövrünün ən bilinən ikilisi olmaqla yanaşı, bütün zamanların ən istedadlı rep ifaçısı olaraq qəbul edilir.

 Həyatı 
Wyandanch, Long Island, Nyu-York da anadan olub. Rakimin uşaqlıq illəri Wyandanchda keçir. Burada o ayrıca rim bacarığını kəşf edir və özünü yetişdirir. Gənc yaşlarda Rep musiqisi ilə məşğul olmağa başlayır. Eric B. Rakimi Marley Marla "Eric B. is President" parçasının səsyazmasına aparır. Marley və Mc Shan Eriki tanısalar da Rakimin kim oldugunu bilmirdilər. Rakim o zamanlar orta məktəbi yeni bitirmişdi. Universitetə daxil olmag istəyi onun Eric B. ilə birlikdə qurduqları rekordu tərk etməsinə səbəb olur. Rakimin 16 yaşı tamam olduqdan sonra o "The Nation of Allah and Earths" (5 Percent Nation) ə daxil olur və adını Rakim Allah olaraq dəyişir.

 Eric B. ilə 
1986-cı ildə Rakim Nyu-Yorklu Dj Erik B ilə çalışmaga başlayır. Eric B ve Rakim çox qısa vaxt ərzində ətrafa səs salmaqı bacarırlar. Cütlüyün ilk mahnısı "Eric B. Is a president " böyük ugur gətirməklə yanaşı daha sonralar "Island Records"dan təklif gəlməsinə səbəb olur. Növbəti mahnı "I Know Got Soul" uğur qazansa da qalmaqala səbəb olur. Belə ki, Ceyms Braun Eriki və Rakimi sampe oğurluğunda təqsirləndirir. Bütün bu mübahisələrin sonunda cütlük 1987-ci ildə "Paid in Full" albomunu təqdim edir. Albomdakı treklərin rəngarəngliyi repdə mövzunun nə qədər vacib bir amil oldugunu bir daha sübut edir.

 Solo karyerası 
Rakim, Eric B ilə 1992-ci ildə yollarını ayırır. Buna qədər isə (Follow The Leader, Let The Rhythm Hit 'Em və Don't Sweat The Technique) cütlüyün artıq üç albomu işıq üzü görmüş, rəğbətlə qarşılanmışdı. Eric B və digər şirkətlərlə müqaviləsi olduguna görə Rakim beş il boyunca albom çıxara bilmir. Yaxın dostu DeShamus "Q=BoB" Sallislə müqavilə imzalayər və "Q=BOB Records" a daxil olur. 1997-ci ildə içində Dj Premier, Pete Rockunda yer aldıgı "The 18th Letter" albomu ilə yenidən repə qayıdır. Digər bir yandan Eric B ilə Rakimin treklərinində yer aldığı "The Gratest Hits" albomu "The Book Of Life" da yayınlanır . Bu albom da diqqətdən kənar qalmır.

1999-cu ildə Rakim "The Master" albomunu çıxarır. Albomda yer alan treklərin əksəriyyəti Rakimin üzərində yenidən işlədiyi köhnə sayılan mahnılarıdır.

Rakim 2000-ci ildə Dr. Dre-nin Aftermath Entertainment şirkəti ilə müqavilə imzalayır və "Oh, My God" albomu üzərində çalışmaga başlayır. Albom Rakim üçün bir test xarakteri daşıdıgına görə tez-tez treklərdə dəyişiklişlər edir. Albom ilə paralel olaraq bir neçə Aftermath layihəsində iştirak edir. "Truth Hurts" ilə "Addictive" treklərini təqdim edir. Dre-nin təqdimatında "The Watcher part 2" da Jay-Z ilə bərabər çalışır bir yandan da Eminemin "8 Mile" filminin soundtreklərində yer alır. 2003-cü ildə Rakim Aftermathdən ayrılır. "Oh, My God" layihəsi dayandırılır. Bir müddət sonra DreamWorks Records-la müqavilə imzalasada Records fəaliyyətini dayandırır. Bütün bunlarla yanaşı Reggaeton sənətcisi R. K. M-i (əvvəllər Rakim) adının ogurlandıgı iddiası ilə məhkəməyə verir və məhkəməni qazanır. Həmçinin KRS-One-ın "The Greatest" albomunda The God MC, Kris Parkerlə birlikdə çalışır. Rakimin "The Seven Seal" albomu 2009-cu ildə işıq üzü görmüşdü.

 İstinadlar 

Kateqoriya:ABŞ repçiləri
Kateqoriya:Nyu-Yorkda doğulanlar